สวัสดีค่ะ พอดีมีเรื่องไม่สบายใจ ตอนนี้ประจำเดือนยังไม่มาเลยค่ะ มีเพศสัมพันธ์กับแฟนแต่ว่าใส่ถุงยางอนามัยทุกครั้งนะคะ แล้วพอเสร็จก็เช็คตลอดว่าถุงยางไม่มีการแตกหรือรั่ว แต่ก็แอบกลัวว่าน้ำอสุจิจะย้อนขึ้นมาตรงโคนองัยวะเพศนี่มีความเป็นไปได้ไหมคะ ล่าสุดเป็นประจำเดือนวันที่20พฤษภาคม-27พฤษภาคมค่ะ ตอนนี้ประจำเดือนยังไม่มา แต่เป็นคนที่ประจำเดือนมาไม่ปกติอยู่แล้วค่ะ จะเลื่อนจากวันที่ประจำเดือนหมดประมาณ3วันบ้างเป็นอาทิตย์บ้าง เครียดมากเลยค่ะ แต่เมื่อวันที่5ลองตรวจการตั้งครรภ์ก็ไม่พบว่าท้องค่ะ ขึ้นขีดเดียว มีอาการปวดท้องน้อยนะคะ แล้วก็ท้องเสีย ช่วงสามสี่วันมานี่ปวดหัวข้างเดียวเป็นพักๆด้วยค่ะ แล้วตกขาวมีลักษณะเป็นน้ำใสปนกับตกขาวสีขาวค่ะ ไม่ใช่ลักษณะเป็นเมือกหรือก้อนเหลวๆคล้ายขี้มูก มีปริมาณไม่มากค่ะ แต่ตอนไหลรู้สึกเหมือนประจำเดือนไหล กลัวเป็นอาการของคนท้องระยะแรกค่ะ
สวัสดีค่ะ @การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้น @หากตรวจการตั้งครรภ์หลังจากการมีเพศสัมพันธ์ครั้งสุดท้าย 3สัปดาห์ ว่า ไม่ตั้งครรภ์ แสดงว่าไม่ตั้งครรภ์ค่ะ แต่ถ้ายังไม่ถึง 3สัปดาห์ แนะนำลองตรวจซ้ำในสัปดาห์หน้าค่ะ หากไม่ตั้งครรภ์ ประจำเดือนอาจเลื่อนจากความเครียดจากการทำงานหนักได้ค่ะ แต่หากประจำเดือนขาดติดต่อกัน 3เดือนขึ้นไป ควรไปพบแพทย์เพื่อตรวจวินิจฉัยโรคอีกทีนะคะ